Joventut organitza les jornades ‘Sexedubtes’ per a jóvens de 12 a 18 anys
09 d’abril 2019

El Casal Jove acollirà dissabte que ve, 13 d'abril, de 12 a 18 hores, les jornades sobre sexualitat ‘Sexedubtes’, u​na iniciativa promoguda pels Corresponsals dels Instituts d'Educació Secundària (IES) i el grup HR Jove i organitzada per la regidoria de Joventut. Estes jornades, amb places limitades, estan dirigides a jóvens de 12 a 18 anys.  

  

![](/media/ofrhg0pl/58_c_sexedubtes.png)  

  

El regidor de Joventut, Guillermo Sampedro, ha destacat que “**són unes jornades que ens venien reclamant els propis corresponsals i els adolescents de la nostra ciutat. Ells i elles seran els protagonistes en els tallers, contant les seues experiències, i també treballant la identitat de gènere i les orientacions sexuals, visibilitzant que existeixen diferents tipus de sexualitat**”.

  

Segons ha afirmat Melissa Ruíz, una de les ponents, “**treballarem des de les pròpies experiències dels joves, buscant reconèixer des del principi comportaments que puguen donar origen a conductes violentes, i també a treballar processos d’apoderament per a les dones, però sempre sent ells i elles, els joves, els protagonistes dels tallers**”.

  

La jornada constarà de dos parts. La primera de les quals, serà impartida per Erick Pescador, sociòleg i sexòleg, especialista en gènere, masculinitats i prevenció de violència, amb el nom de ‘Descobrint sexualitats’. Esta ponència, orientada a jovens de més de 14 anys, començarà a les 12 hores i acabarà a les 13.30 hores a la sala d'actes del Casal Jove.

  

En la segona part, es realitzaran tres tallers de 16 a 18 hores. El taller A, ‘Amor, sexe i apoderament femení’ realitzat per Melissa Ruiz i el taller B, ‘Porno-masclisme’, per Carmen Ruiz. Tots dos tallers estaran destinats a jóvens de més de 14 anys. El tercer i últim taller, ‘Diversitats: qui som, què sentim i què volem’, serà impartit per Carmen Ivars per a jóvens de 12 a 14 anys.

  

Tot aquell interessat a inscriure's podrà fer-ho fins al 12 d'abril telefonant al 96 268 34 39.

  

![](/media/mqfir4cd/66_c_sexesubtes-copia.jpg)  

*   [](http://www.facebook.com/sharer.php?u=https://aytosagunto.es/va/actualitat/joventut-organitza-les-jornades-sexedubtes-per-a-jovens-de-12-a-18-anys/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-les-jornades-sexedubtes-per-a-jovens-de-12-a-18-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-les-jornades-sexedubtes-per-a-jovens-de-12-a-18-anys/ "Linked In")
*   [](mailto:?body=https://aytosagunto.es/va/actualitat/joventut-organitza-les-jornades-sexedubtes-per-a-jovens-de-12-a-18-anys/)